**Zápisnica zo zasadnutia Obecného zastupiteľstva miestnej samosprávy obce Skároš, konaného dňa 22.12.2021**

**Prítomní:**

poslanci: Ladislav Bagoni

Martin Koneval

Tibor Helmeczy

Ing. Dávid Német

Pavol Huďa

Margita Takáčová

Jozefína Hricová

Lukáš Petrus

prítomní občania: viď. prezenčná listina

**Program:**

1. Otvorenie zasadnutia.
2. Určenie zapisovateľa a overovateľov zápisnice.
3. Voľba návrhovej komisie.
4. Kontrola plnenia uznesení.
5. Zriadenie obecnej rady, voľba jej členov.
6. Prejednanie Výročnej správy za rok 2020.
7. Prejednanie Správy nezávislého audítora k účtovnej závierke Obce Skároš za rok 2020.
8. Prejednanie a schválenie Rozpočtového opatrenia č. 7/2021.
9. Prejednanie a schválenie vecného bremena.
10. Aktuálne otázky života obce.
11. Diskusia.
12. Záver.

**Zápis z priebehu zasadnutia:**

**Bod 1 programu:**

**Otvorenie zasadnutia**

Starosta obce JUDr. Ľubomír Vranka otvoril zasadnutie obecného zastupiteľstva. Privítal prítomných poslancov a občanov. Konštatoval, že je prítomných 8 poslancov, obecné zastupiteľstvo je uznášania schopné.

**Bod 2 programu:**

**Určenie zapisovateľa a overovateľov zápisnice.**

Starosta obce určil za zapisovateľku Mgr. Moniku Hudákovú a za overovateľov zápisnice určil poslancov p.p. Martina Konevala a p.p. Pavla Huďu.

**Bod 3 programu:**

**Voľba návrhovej komisie.**

Starosta obce navrhol za členov návrhovej komisie poslancov p. p. Ing. Dávida Németa a p. p. Jozefínu Hricovú. Otvoril diskusiu o zložení návrhovej komisie, nikto nemal žiadne pripomienky ani návrhy.

**Prítomní poslanci o zložení návrhovej komisie 7. zasadnutia Obecného zastupiteľstva miestnej samosprávy obce Skároš hlasovali uznesením č. 40-22/12-2021 nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

Starosta obce oboznámil prítomných poslancov s návrhom programu rokovania obecného zastupiteľstva, otvoril diskusiu o tomto bode.

P.p. Ing. Dávid Német navrhol zmenu poradia jednotlivých bodov, bod 5 zameniť z bodom 9.

**Prítomní poslanci o návrhu Ing. Dávida Németa hlasovali nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

**Prítomní poslanci o programe rokovania 7. zasadnutia Obecného zastupiteľstva miestnej samosprávy obce Skároš hlasovali uznesením č. 41-22/12-2021 nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

**Bod 4 programu:**

**Kontrola plnenia uznesení**

Nesplnené: predaj pozemku Imrich Zlacký, o predaji sa bude rokovať po spracovaní geometrického plánu.

**Bod 5 programu:**

**Prejednanie a schválenie vecného bremená**

Starosta obce oboznámil prítomných so zmluvou o zriadení vecného bremená, povinný Obec Skároš, oprávnený Východoslovenská distribučná a.s. a s prílohou – geometrickým plánom, upresnil umiestnenie pozemku, na ktorom bude zriadené vecné bremeno.

p.p. Jozefína Hricová: Otázka budúcich problémov pre obec, či nebudú v budúcnosti problémy pre obec. Keď sa poškodí elektrické vedenie, kto bude zodpovedný.

Starosta obce: ten kto poškodí elektrické vedenie, ten bude zodpovedný.

p.p. Ing. Dávid Német: Obec je zaťažená vecným bremenom, ktoré sa týka pozemkov, ktoré prešli na obce od p. Horňáka.

p.p. Martin Koneval : Môžu sa napojiť aj ďalší občania.

Starosta obce: To záleží od technických parametrov.

p.p. Ing. Dávid Német: Nikto sa už nemôže napojiť, cesta je slepá, na konci sú dve pozemky, cesta sa tam končí.

**Prítomní poslanci hlasovali o zriadení vecného bremena uznesením č. 42-22/19-2021, hlasovali nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

**Bod 6 programu:**

**Prejednanie Výročnej správy za rok 2020.**

Starosta obce predniesol stručne obsah výročnej správy. Otvoril diskusiu. Z prítomných poslancov nemal nikto pripomienky.

**Prítomní poslanci zobrali na vedomie Výročnú správu obce Skároš za rok 2020 s prílohami individuálna účtovná závierka: Súvaha, Výkaz ziskov a strát, Poznámka, uznesením č. 43-22/12-2021, hlasovali nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

**Bod 7 programu:**

**Prejednanie Správy nezávislého audítora k účtovnej závierke Obce Skároš za rok 2020.**

Starosta obce oboznámil prítomných s výsledkom auditu. Predniesol správu audítora. Otvoril diskusiu.

**Prítomní poslanci zobrali na vedomie Správu nezávislého audítora o overení individuálnej účtovnej závierky a Výročnej správy Obce Skároš za rok 2020 uznesením č. 44- 22/12-2021, hlasovali nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

**Bod 8 programu:**

**Prejednanie a schválenie Rozpočtového opatrenia č. 7/2021**

Starosta obce oboznámil prítomných s RO č. 7/2021, uviedol dôvody jeho spracovania – zmena kódov zdrojov. Upozornil na chybu v doručenom materiály, správne ma by 7/2021, v doručenom materiály je 7/2012.

**Prítomní poslanci schválili Rozpočtové opatrenie č. 7/2021 uznesením č. 45-22/12-2021, hlasovali nasledovne:**

**za proti zdržal sa nehlasoval**

Martin Koneval

Jozefína Hricová

Tibor Helmeczy

Ing. Dávid Német

Pavol Huďa

Margita Takáčová

Ladislav Bagoni

Lukáš Petrus

**9. Zriadenie obecnej rady, voľba jej členov.**

Starosta obce vzhľadom k tomu, že ide o poslanecký návrh, odovzdal slovo p.p. Ing. Dávidovi Németovi.

Menovaný uvádza, že obecná rada je iniciatívny a poradný orgán obecného zastupiteľstva, navrhol, aby bola zriadená hneď po zvolení. Obec má fungovať tak, aby sa rozvíjala. To čo má byť na zastupiteľstve, ma byť najprv na obecnej rade. Obec má rokovací poriadok, kde nie je spôsob voľby členov obecnej rady, ak by sme chceli voliť členov, musíme zmeniť rokovací poriadok. Na stránke obce je zverejnený návrh VZN o nakladaní s odpadmi, je tam definovaná prevádzka zberného dvora, kto zodpovedá za dodržiavanie tohto VZN. Obecná rada by mala byť nápomocná aj v týchto veciach. Trvá na zmene rokovacieho poriadku.

Starosta obce vyjadril názor, že zmena rokovacieho poriadku nemusí byť realizovaná, zákon o obecnom zriadení ustanovuje náležitosti voľby.

Starosta obce a kontrolórka – je potrebné sa uzniesť, či je potrebná obecná rada.

Starosta obce: poznámka k VZN – ujasnil poslancom, že VZN o nakladaní s odpadmi je v stave pripomienkovania- živý materiál, ak keď zverejnený.

Prebehla búrlivá diskusia ohľadom obecnej rady.

p.p. Margita Takáčová: Poznamenala, že to isté, čo má robiť obecná rada, to isté môžu robiť poslanci.

Starosta obce sa vyjadril, že on nie je proti zriadeniu obecnej rady, poslanci schvaľujú zriadenie obecnej rady hlasovaním.

P.p. Dávid Német poznamenal, že už je zbytočne na konci volebného obdobia zriadiť obecnú radu.

**Prítomní poslanci hlasovali o zriadení obecnej rady, uznesením č. 46-22/12-2021, hlasovali nasledovne:**

**za proti zdržal sa nehlasoval**

Martin Koneval Tibor Helmeczy Ing. Dávid Német

Jozefína Hricová Margita Takáčová Lukáš Petrus

Pavol Huďa

Ladislav Bagoni

Starosta obce konštatoval, že uznesenie nebolo schválené. Za návrh uznesenia musí hlasovať nadpolovičná väčšina prítomných poslancov, t.j. minimálne 5 poslancov.

**10. Aktuálne otázky života obce.**

Kultúrno – spoločenské akcie – vzhľadom k pandemickej situácií sa žiadna akcia nechystá.

Starosta obce informoval poslancov, o niektorých záležitostiach, ktoré boli riešene v minulosti na zasadnutí OZ.

Prístupová komunikácia k rod. domu rodiny Pavlíkovej, Juhászovej.

V tejto veci na základe návrhu poslanca Ing. Dávida Németa bol spracovaný plán podrobného merania. Menovaný poslanec sa stretol s geodetom, vysvetlil mu, čo je nutné urobiť. Plán podrobného merania v danej veci problém nerieši, bolo to zbytočné. Starosta obce požiadal geodeta o vypracovanie návrhu geometrického plánu, na základe ktorého sa od parcely č. 839 odčlení novovytvorená parcela č. 839/2. Geodet spracoval návrh geometrického plánu, novovytvorená parcela č. 839/2 ma 150 m2. Zároveň uvedenú záležitosť prekonzultoval s p. Martou Pavlíkovou. Oboznámil ju s rozlohou novovytvorenej parcely, predaj budú schvaľovať poslanci, doposiaľ bola cena 7 eur/m2, cenu určia poslanci. Požiadal menovanú nech mu oznámi, najlepšie formou žiadosti, kto bude vystupovať na strane kupujúcich.

Výstavba rodinných domov v záhrade p. Jána Borgaša, starosta nemá žiadne informácie. Bolo naplánované stretnutie, ktoré sa neuskutočnilo.

V rámci rekonštrukcie materskej školy poslanci schválili, že staré okná sa budú predávať. Okna sa rozdali, jediný kto zaplatil bol Pavol Húďa. V tejto veci starosta obdržal niekoľko e-mailov, že zvýhodňuje bohaté rodiny, že obchoduje z odpadom. Z uvedeného dôvodu vracia starosta obce p. Pavlovi Huďovi platbu za okná vo výške 28,40 eur. Má obavu, že pokiaľ by žiadal peniaze od všetkých, ktorí zobrali okná, bol by obvinený, že obchoduje s odpadom.

**11. Diskusia.**

p.p. Ladislav Bagoni – poukázal na neupravenú ulicu pri Horňákových

- poukazuje na problém s dažďovou vodou na ul. Marhuľovej – je potrebné zviesť vodu z uvedenej ulice.

p.p. Jozefína Hricová – poskytla informácie zo zasadnutia rady školy:

- školu navštevuje 27 detí, 3 učitelia, 1 upratovačka, 1 vychovávateľka, detí majú veľa vymeškaných hodín, učitelia sú sklamaní, nespokojní, pracovali každý deň, v mesiaci február chodili do školy, dostali 80 % platu, každý mal normálny plat len oni dostali 80 % . Učitelia majú ťažkú prácu, majú rómske deti. Obec sa nezachovala korektne, učiteľky neboli adekvátne ohodnotené, nedostali stravné lístky, krivdí sa im to, dostali 80 % platu. Obec by mala dať odmeny. Robia veľa dobrej roboty na úkor voľného času. Robia aj vecí také, ktoré má zabezpečiť obec. Zamestnanci pociťujú krivdu voči svojmu zamestnávateľovi.

p.p. Dávid Német: ohľadom dištančného vyučovania – obec bola informovaná, nakoľko na OcU boli predkladané úlohy, ktoré boli rozdávané žiakom.

Starosta obce: O uvedených veciach sa budeme baviť v prítomnosti p. riaditeľky ZŠ.

p.p. Margita Takáčová: informovala sa na rekonštrukciu MŠ, ktoré časti budú ešte rekonštruované.

p.p. Martin Koneval: navrhol madla popri chodníku stredom cintorína

starosta obce: Je to možné, závisieť to bude od finančných možností.

p.p. Pavol Huďa: požiadal starostu obce o všetky písomnosti týkajúce sa sporu Feldman – Knizner.

Starosta obce v krátkosti zhrnul rok 2021. Podľa jeho názoru rok 2021 sa niesol v znamení covidu 19, napriek tomu bol veľmi úspešný.

Obec zabezpečila bez akýchkoľvek problémov testovanie obyvateľov, celkom 14 krát, dva krát očkovanie.

V obci sa uskutočnili na veľmi vysokej úrovni Abovské folklórne slávnosti, svätá omša. Dopadli veľmi dobre, každý bol spokojný. Pri príležitosti výročia SNP sa uskutočnil dňa 29. augusta pietny akt kladenia vencov, ktorý bol zorganizovaný s OZ Motorkári Slovenská, uskutočnila sa vatra, zapálili sa sviečky pri hrobe neznámeho vojaka.

30. augusta navštívil Obec Skároš Minister obrany SR Jaroslav Naď, uskutočnil sa pietny akt kladenia vencov, všetko dopadlo veľmi dobre. Na pietnom akte sa zúčastnil predseda KSK p. Rastislav Trnka, ktorý navštívil obec dvakrát. Poďakoval všetkým poslancom, za aktívnu účasť a pomoc pri zabezpečení uvedených akcií.

V roku 2021 boli realizované nasledujúce projekty:

* Výstavba odpočívadla pre cyklistov,
* Rekonštrukcia budovy materskej škôlky,
* Rekonštrukcia pamätníka
* obec získala nové hasičské auto.

V roku 2022 sú naplánované tieto projekty:

* Rekonštrukcia DS – žiadosť bola schválená
* Rekonštrukcia miestnych komunikácií – Školská, Bočná, Družstevná, prebieha kontrola verejného obstarávania.

V súčasnej dobe sa pripravujú dve ŽoNFP. Žiadosť o finančné prostriedky na rekonštrukciu sociálnych zariadení v materskej škole a žiadosť o finančné prostriedky na rekonštrukciu Obecného úradu v Skároši. Bola spracovaná projektová dokumentácia na obnovu obecného úradu, v súčasnej dobe beží proces verejného obstarávania, vo vestníku ÚVO bola zverejnená výzva. Obnova sa bude týkať len časti – obecný úrad.

Starosta sa ďalej vyjadril na adresu poslancov, zdôraznil veľkú zodpovednosť, ktorú majú. Nestotožňuje sa s niektorými rozhodnutiami poslancov. Na jeseň v roku 2020 predložil návrh na schválenie úveru vo výške cca. 20000 eur, úver bol bezúročný, bez poplatkov, pričom tu bola možnosť, že sa nebude musieť vrátiť. Poslanci neschválili úver s odôvodnením, že nechcú zadlžiť obec, nechcú nechať obec zadlženú.

V marci 2021 pri rekonštrukcii materskej školy poslanci navrhovali zobrať úver v akejkoľvek výške, bol schválený úver vo výške 15800 eur.

Starosta zdôraznil, že za 20.000 eur sa mohlo zrealizovať osvetlenie na začiatku obce, zrekonštruovať most do Malej Prahy, most vedľa p. Németa, prípadné žľab na Marhuľovej ulici, prípadne iné práce.

Starosta obce pripomenul svoje kompetencie, rozhoduje o všetkých veciach, ktoré nie sú vyhradené obecnému zastupiteľstvu.

p.p. Martin Koneval – poukázal na problém navýšenia výdavkov na rekonštrukciu budovy materskej školy.

Nasledovala búrlivá diskusia ohľadom projektu rekonštrukcie budovy materskej školy.

p.p. Martin Koneval žiadal reklamovať práce na materskej škole.

p.p. Ing. Dávid Német: Sa pýtal, či plánuje starosta zatvoriť zberný dvor.

Vysvetlenie starostu: zberný dvor neplánuje zatvoriť,

p.p. Ing. Dávid Német: nemáme zamestnanca na zbernom dvore.

p.p. Lukáš Petrus: Rekonštrukcia obecného úradu – bude vymenený aj krov.

Starosta obce podrobne vysvetľuje projekt. O projekte sa bude ešte diskutovať.

Starosta obce poukázal na zadlženosť obce, ktorá v tomto roku poklesla.

p.p. Martin Koneval: Otvoril diskusiu k projektu rekonštrukcia domu smútku. Dotazoval sa, či budú navýšený rozpočet, keďže súťaž bola v roku 2020.

Starosta obce podal vysvetlenie.

p.p. Pavol Huďa. Svetla na multifunkčnom ihrisku zbytočne svietia. Posledný neón na Športovej ulici - je možné preložiť.

Starosta obce: Bude sa to riešiť s p. Zlaczkým.

p.p. Ing. Dávid Német – správa o činnosti MŠ a ZŠ, kedy bude na OZ.

Starosta obce: na nasledujúcom zastupiteľstve.

**Záver**

Starosta poďakoval prítomným za účasť na rokovaní obecného zastupiteľstva.

**zapisovateľka overovatelia zápisnice starosta obce Skároš**

Mgr. Monika Hudáková Martin Koneval JUDr. Ľubomír Vranka

Pavol Huďa